Diari Oficial de la Generalitat Valenciana


Sumari del DOGV 5812, del 23-07-2008 (2008/8985)

ORDE d'1 de juliol de 2008, de la Conselleria d'Educació, per la qual es modifica l'autorització al centre privat d'Educació Infantil, Primària i Secundària Sagrado Corazón HH. Maristas d'Alacant.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5812

Data del DOGV
:   23-07-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/8985


Data del document
:   01-07-2008

Organisme emissor
:   Conselleria d'Educació

Tipus de document
:   Ordre

Descriptors 

:   * Alacant
    * ensenyament primari
    * educació preescolar
    * ensenyament secundari
    * centre d'ensenyament
    * ensenyament privat

ORDE d'1 de juliol de 2008, de la Conselleria d'Educació, per la qual es modifica l'autorització al centre privat d'Educació Infantil, Primària i Secundària Sagrado Corazón HH. Maristas d'Alacant. [2008/8985]  
L'expedient s'ha iniciat a instància del representant de la titularitat del centre privat d'Educació Infantil, Primària i Secundària Sagrado Corazón HH. Maristas, número de codi 79745277, situat al carrer de l'Illa de Corfú, núm. 5 d'Alacant, que sol·licita l'autorització d'una unitat d'Educació Especial (suport a la integració).  
La Direcció General d'Ordenació i Centres Docents va aprovar, mitjançant la Resolució de 6 de setembre de 2007, l'adequació de les instal·lacions proposades, pel que fa a espais educatius, al que disposa la normativa aplicable.  
L'expedient l'ha tramitat la Direcció Territorial d'Educació i inclou els informes favorables de la Unitat Tècnica de Construccions i de la d'Inspecció Educativa, pel que fa al professorat i titulacions respectives, de conformitat amb la normativa aplicable.  
Vistes la Llei Orgànica 8/1985, de 3 de juliol (LODE, BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm.106 de 04.05.2006); el Reial Decret 1004/1991, de 14 de juny (BOE de 26.06.91), pel qual s'establixen els requisits mínims dels centres que impartixen ensenyaments de règim general no universitaris; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 28.e) de la Llei 5/1983, de 30 de desembre, del Consell,  
ORDENE  
Únic  
Modificar l'autorització del centre que a continuació s'indica en els termes que s'hi especifiquen:  
Denominació genèrica del centre: centre privat d'Educació Infantil, Primària i Secundària  
Denominació específica del centre: Sagrado Corazón HH. Maristas  
Titular: Hermanos Maristas  
Domicili: carrer de l'Illa de Corfú, núm. 5  
Localitat: Alacant (03539)  
Província: Alacant  
Codi: 61767986  
Modificació que s'autoritza:  
S'autoritza una unitat d'Educació Especial (suport a la integració), de manera que el centre quede configurat, en la seua totalitat, amb la següent composició:  
12 unitats d'Educació Infantil, Segon Cicle, amb 300 llocs escolars.  
24 unitats d'Educació Primària, amb 600 llocs escolars.  
16 unitats d'Educació Secundària Obligatòria, amb 480 llocs escolars.  
12 unitats de Batxillerat, amb 420 llocs escolars, modalitat de Ciències de la Natura i de la Salut; modalitat d'Humanitats i Ciències Socials; modalitat Tecnològic, i modalitat Artístic.  
1 unitat d'Educació Especial (suport a la integració), amb 15 llocs escolars.  
DISPOSICIÓ ADDICIONAL   
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes el dia que es publique en el Diari Oficial de la Comunitat Valenciana; no obstant això, els seus efectes es consideren referits a l'inici del curs escolar 2008/2009.  
Conformement al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, en el termini d'un mes a comptar de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.  
València, 1 de juliol de 2008  
El conseller d'Educació,  
Alejandro Font de Mora Turón